יחסי אוסטריה–מקסיקו

יחסי אוסטריה–מקסיקו הם היחסים הדיפלומטיים בין הרפובליקה הפדרלית של אוסטריה לבין המדינות המקסיקניות המאוחדות. שתי המדינות הן חברות ה-OECD והאו"ם. ביולי 1842, האימפריה האוסטרית ומקסיקו כוננו יחסים דיפלומטיים לאחר חתימת הסכם ידידות, ניווט ומסחר בין שתי המדינות. בדצמבר 1861 הקיסר נפוליאון השלישי של צרפת פלש למקסיקו. לאחר השתלטותו בהצלחה על רחבי הארץ הוא הציע, יחד עם האצולה המקסיקנית, את הכתר של מקסיקו למקסימיליאן, ארכידוכס אוסטריה, מבית הבסבורג. באפריל 1864 מקסימיליאן, יחד עם אשתו קרלוטה, הפליג לעבר מקסיקו. עם הגעתו לארץ במאי 1864, מקסימיליאן הוכרז כקיסר מקסיקו. תקופה זו ידועה בתור האימפריה המקסיקנית השנייה. שלטונו של הקיסר מקסימיליאן היה מצוי במצב מתמיד של סכסוך בין הגיבוי הצרפתי לממשלה שלו לבין והממשלה בגלות של בניטו חוארס. בשנת 1866, צרפת הוציאה את צבאה ממקסיקו, וביוני 1867, הקיסר מקסימיליאן נתפס על ידי הכוחות היריבים בקרטרו והוצא להורג יחד עם שני הגנרלים שלו, ובכך בא הסוף על האימפריה. לאחר הוצאתו להורג של מקסימיליאן, היחסים הדיפלומטיים בין אוסטריה ומקסיקו נותקו עד 1901. ב-1938, מקסיקו הייתה המדינה היחידה שמחתה נגד האנשלוס של אוסטריה בחבר הלאומים. במהלך מלחמת העולם השנייה, אוסטריה הייתה חלק מהרייך הגרמני, ובמאי 1942 מקסיקו הכריזה מלחמה על גרמניה הנאצית, לאחר הטבעת 2 מכליות נפט מקסיקניות במפרץ מקסיקו על ידי צוללות גרמניות. אחרי המלחמה, יחסים דיפלומטיים כוננו מחדש בין שני העמים. במהלך השנים, היחסים הדיפלומטיים בין שתי המדינות התחזקו. בשנת 2005 הנשיא היינץ פישר הפך לראש המדינה האוסטרי הראשון שביקר במקסיקו. ב-2006, נשיא מקסיקו, ויסנטה פוקס ערך ביקור רשמי באוסטריה. ב-2011, Colegio Austriaco Mexicano נפתח בקרטרו. במשך השנים, התקיימו הרבה דיונים בין שתי המדינות האם על אוסטריה להחזיר למקסיקו את כיסוי הראש של מוקטסומה וחפצים אחרים מהתקופה הפרה-היספנית, שנלקחו ממקסיקו ב-1519 והועברו לאוסטריה שבה הם מוצגים במוזיאון לאתנולוגיה בווינה. ביולי 2014, הוכרז כי כיסוי הראש שברירי מדי עבור נסיעה, ולכן לא ניתן להחזיר אותו למקסיקו. בשנת 2018, אוסטריה הודתה למקסיקו ביום השנה ה-80, שבו מקסיקו מחתה נגד האנשלוס. ביקורים רמי דרג של אוסטריה במקסיקו שר החוץ ויליבאלד פאר (1981) הקנצלר וולפגנג שיסל (2004) הנשיא היינץ פישר (2005) ביקורים רמי דרג של מקסיקו באוסטריה הנשיא ויסנטה פוקס (2006) שר החוץ לואיס ארנסטו דרבס (2006) שר החוץ פטריסיה אספינוסה קאנטיאנו (2007, 2010, 2012) שתי המדינות חתמו על מספר הסכמים דו-צדדיים כגון הסכם על חילופי תרבות (1974); הסכם בדבר הובלה אווירית (1995); הסכם על קידום והגנה על השקעות (1998), הסכם על הימנעות ממיסוי כפול והעלמת מס (2004). ב-1997, מקסיקו והאיחוד האירופי (כולל אוסטריה) חתמו על הסכם סחר חופשי. בשנת 2018, הסחר הדו-צדדי בין שתי המדינות הסתכם ב-2.1 מיליארד דולר. אוסטריה במקסיקו היא המשקיעה ה-34 בגודלה בהשקעות ישירות. בין השנים 1999–2016, חברות אוסטריות השקיעו יותר מ-284 מיליון דולר במקסיקו. היצוא העיקרי של אוסטריה למקסיקו כולל: מוצרי רוקחות, פלדה, אלומיניום ונייר. היצוא העיקרי של מקסיקו לאוסטריה כולל: מכונות, אלקטרוניקה, חלקי רכב ובירה. חברות מקסיקניות רב לאומיות, אמריקה מוביל ו-Nemak פועלות באוסטריה. אוסטריה מחזיקה במקסיקו שגרירות במקסיקו סיטי ו-4 קונסוליות בקנקון, גוודלחרה, מונטריי וטיחואנה. מאידך, מקסיקו מחזיקה באוסטריה בווינה בלבד. מדיה וקבצים בנושא יחסי אוסטריה–מקסיקו בוויקישיתוף Diplomatic relations between Mexico and Austria, Slovakia and Slovenia (in Spanish) Emperor Maximilian of Mexico Joint communiqué by Austria and Mexico on the occasion of the 70th anniversary of the Mexican protest against the "Anschluss" of Austria by Nazi Germany Historia de la diplomacia entre México y Alemania (in Spanish) "Bundespräsident Heinz Fischer bei Wirtschaftsforum in Mexiko (in German)". אורכב מ-המקור ב-2016-03-03. נבדק ב-2014-11-24. Inicia Fox formalmente visita de Estado a Austria (in Spanish) Colegio Austriaco Mexicano (in Spanish) Mexico inches closer to loan of Moctezuma’s headdress El frágil penacho de Moctezuma (in Spanish) Austria agradece a México protesta contra su anexión por Hitler hace 80 años (in Spanish) Visitas oficiales (in Spanish) Marco Jurídico vigente entre México y Austria (in Spanish) Mexican Ministry of the Economy: Austria (in Spanish) (אורכב 28.07.2019 בארכיון Wayback Machine) Comercio Bilateral e Inversiones México-Austria (in Spanish) אתר על יחסי מדינות